cyanic-selkie/wikianc huggingface dataset:
Quíos
Período romano
De acordo cos Feitos dos Apóstolos, Lucas o Evanxelista, Paulo Apóstolo e os seus compañeiros pasaron por Quíos durante a terceira viaxe misioneira de Paulo, na pasaxe de Lesbos a Samos.
Gran Premio de Detroit de 1985
Por primeira vez en dez anos, Estados Unidos foi anfitrión dun único Gran Premio. O finlandés Keke Rosberg (Williams FW10) adiantou ao pole, Ayrton Senna (Lotus 97T) na volta oito, evitou os problemas de pneumáticos e freos que tiveron os outros pilotos de cabeza e mantivo baixo control aos Ferrari 156/85 de Stefan Johansson e Michele Alboreto para gañar. Stefan Bellof obtivo un cuarto lugar brillante no seu Tyrrell 012, anotando os últimos puntos para o lendario motor Cosworth-Ford V8 ata 1988. Foi a cuarta vitoria nun Gran Premio de Fórmula Un para o Campión do Mundo de 1982. O terceiro posto de Alboreto permitiulle ampliar os seus puntos de vantaxe sobre o piloto do equipo Lotus Elio de Angelis a sete puntos. O eventual Campión do Mundo de 1985 Alain Prost estaba agora a nove puntos de Alboreto.
Resumo da carreira
A metade de carreira, Rosberg lideraba sobre Johansson por 33 segundos. Alboreto estaba outros 10 segundos atrás, seguido por Bellof, Senna e de Angelis. Varios voltas rápidas sucesivas de Senna permitíronlle superar a Bellof e logo pechar rapidamente a brecha con Alboreto.
Francisco Javier García Gaztelu
Francisco Javier García Gaztelu, Txapote, nado en Galdakao, Biscaia, o 12 de febreiro de 1966, é membro dirixente da banda terrorista ETA condenado pola xustiza pola súa participación en diversos crimes, como os asasinatos de varios políticos do Partido Popular. Tamén é coñecido polos alias "Jon", "Xabier" e "Otsagi", entre outros.
Detención e xuízo
Esta localidade do sur de Francia sería peiteada con axuda da policía francesa até localizalo o 22 de febreiro de 2001. A detención tivo lugar á primeira hora da tarde no barrio de Sables d'Or de devandito municipio cando comía na terraza do restaurante 'Havana Cafe'.
Estes feitos tiveron lugar pouco despois de que ETA asasinase a dous traballadores da empresa Electra no seu intento de matar cun coche bomba ó concelleiro socialista Iñaki Dubreuil Churruca.
O 23 de xaneiro de 1995, cando comía con María San Gil nun restaurante de San Sebastián, o popular vasco Gregorio Ordóñez foi asasinado dun tiro na cabeza nun atentado cometido coa participación de "Txapote", sendo condenado a 30 anos de prisión "como autor dun delito de asasinato terrorista con aleivosía, en concurso ideal con outro de atentado con premeditación. Ademais, prohíbiuselle achegarse durante cinco anos á familia da vítima ou a Donostia, e foi condenado a pagar 500.000 euros de indemnización ós herdeiros, aínda que o Tribunal sentenciou que non puido afirmar con exactitude se Txapote foi quen disparou, considerouse probada a súa participación no asasinato.
Libro das Lamentacións
Estilo
Unha particularidade dos poemas que forman o Libro das Lamentacións é que os catro primeiros están compostos seguindo a orde alfabética. Deste xeito cada un deles ten vinte e dúas seccións, segundo cada letra do alfabeto hebreo. Nos poemas do primeiro, segundo e cuarto capítulo a palabra inicial de cada estrofa escomeza coa súa respectiva letra do alfabeto. Aínda así, no segundo, terceiro e cuarto poema altera a orde alfabética tradicional e a letra pe atencede a ayim. O motivo pode ser facilitar a memorización do texto.
Itsasoko Ama
O Itsasoko Ama é un club de remo da cidade de Santurtzi, Biscaia (Euskadi). Foi fundado nos anos 70 e o seu nome é na honra da Virxe do Mar, patroa do barrio de pescadores de Mamariga. Actualmente compite no Grupo 1 da Liga ARC.
The Hunger Games: Mockingjay – Part 1
The Hunger Games: Mockingjay – Part 1 é un filme estadounidense de acción e ciencia ficción baseado na novela de Suzanne Collins, Mockingjay, a terceira parte da triloxía The Hunger Games. O filme é unha secuela de The Hunger Games: Catching Fire, e o penúltimo dos catro baseados na triloxía.
Nompar de Caumont II
Nompar de Caumont II foi un nobre gascón, señor de Caumont (Aquitania) nado en 1391. Fillo de Guillerme Raimundo II, peregrinou a Compostela en 1417 e a Xerusalén en 1418.
Nacionalidade
A nación e o territorio
Está claro que unha nación non pode exercer a súa identidade cultural se non se atopa situada nun espazo xeográfico; de igual forma esta identidade cultural non pode ser executada sen un número suficiente de membros de devandita nacionalidade situados nun mesmo espazo xeográfico. Nalgún momento, é posible que unha nación, soa ou en co-existencia con outra, poida asumir supremacía do espazo xeográfico no que reside, e facerse do control deste para exercer pola vía do feito ou por dereito, a propiedade do espazo xeográfico como o seu territorio para toda a súa nación. Compréndase que este control do espazo xeográfico e demarcación territorial, leva a unha indubidable asociación e execución de todos os costumes culturais da nación, facendo que o territorio conforme parte indubidable do sentimento, propiedade e identidade nacional; esta situación manterase ata tanto outra nación ou coalición a desposuíse de tal control que ten sobre o territorio.
INaturalist
Historia
iNaturalist.org comezou no 2008 como un proxecto final de Nate Agrin, Jessica Kline, e Ken-ichi Ueda, da Universidade de California, Berkeley. Nate Agrin e Ken-ichi Ueda continuaron traballando no sitio con Sean McGregor, un desenvolvedor de web. No 2011, Ueda empezou a colaborar con Scott Loarie, un socio investigador en Universidade de Stanford e profesor universitario en Berkeley. Ueda e Loarie son os actuais co-directores de iNaturalist.org. O 24 de abril de 2014, iNaturalist.org fusionouse coa Academia de California de Ciencias. No 2014, iNaturalist celebrou a súa observación un millón.
At the Drive-In
Relationship of Command
Ademais de xirar por Europa, Asia e os Estados Unidos tras o lanzamento de Relationship of Command, At The Drive-In actuou en varios programas de televisión. A súa primeira actuación na televisión nacional foi en Farmclub, un desaparecido programa que e emitía pola noita en USA Network. Tras esa actuación apareceron en Later with Jools Holland, Late Night with Conan O'Brien e Late Show with David Letterman. Ademais, o seu éxito menor na radio "One Armed Scissor" apareceu na MTV e axudou a aumentar a popularidade da banda.
Mellor producido e distribuído, este disco transformou definitivamente a At The Drive-In nunha banda grande, pero ao contrario do que todo indicaba, o fin do conxunto estaba próximo. Despois dun período sen actividades en 2001 (descontando un novo sinxelo para Relationship of Command e un proxecto paralelo de Cedric e Omar), o grupo oficializou a separación, seguida case inmediatamente pola formación de dúas novas bandas: Cedric e Omar crearon The Mars Volta, mentres que Jim, Tony e Paul formaron Sparta.
Primeira reunión
O 9 de xaneiro do ano 2012 a banda anunciou que se reuniría a súa formación orixinal para realizar unha serie de concertos .O grupo realizou o seu primeiro concerto dende 2001 o día 9 de abril no Red 7 de Austin, Texas, como parte dunha xira de catro datas nese estado con Zechs Marquise como preparación antes das súas actuacións no Coachella Valley Music and Arts Festival os días 15 e 22 de abril. Ese mesmo ano At the Drive-in tamén actuou noutros festivais como Lollapalooza, Splendour in the Grass, Fuji Rock e Reading and Leeds Festival.
Periferia de Epiro
Demografía
A delimitación da fronteira entre Grecia e Albania en 1913 deixou algunhas aldeas de poboación albanesa no lado grego da fronteira, así como aldeas e cidades gregas en Epiro Setentrional, agora na actual Albania. No pasado, a rexión costeira de Tesprotia foi tamén o fogar dunha minoría albanesa, cuxo número non excedía de 25 000 en 1940 (albaneses caonios), xunto cos gregos locais. Despois da guerra, o censo grego de 1951 contabilizou un total de 127 musulmáns albaneses caonios en Epiro, mentres que en 1986 contáronse 44 en Tesprotia.
Olivier Nakache
Director e guionista, en colaboración con Éric Toledano
(La Part de l'ombre é o único proxecto no que Éric Toledano e Olivier Nakache non son tamén os guionistas).
A Balsa da Medusa
Influencias
A influencia de Jacques-Louis David apréciase na escala do cadro, na firmeza escultural das figuras e na forma destacada na que describe un "momento frutífero" particularmente significativo: o primeiro avistamento do navío que se achega. En 1793 David pintou un evento contemporáneo de grande importancia na Morte de Marat. O seu cadro tivo un considerable impacto político no tempo da revolución francesa, e serviu como precedente importante para a decisión de Géricault de pintar tamén un evento contemporáneo a el. O alumno de David, Antoine-Jean Gros, tamén representara "as grandiosidades dunha escola irremediablemente asociada cunha causa perdida", pero nalgunhas obras maiores deulle unha prominencia igual a Napoleón que ás figuras anónimas ou moribundas. A Géricault impresionáralle particularmente o cadro de Gros de 1804 Bonaparte Visitando as Vítimas da Praga de Jaffa.
Fascismo
miniatura|Mussolini con Adolf Hitler. O fascismo é unha doutrina totalitaria de extrema-dereita desenvolvida por Benito Mussolini na Italia, a partir de 1919, e durante o seu goberno (1922–1943 e 1943–1945). Fascismo deriva de fascio, nome de grupos políticos ou de militancia que xurdiron na Italia entre finais do século XIX e comezos do XX; mais tamén de fasces, que nos tempos do Imperio Romano era un símbolo dos maxistrados: un machado co mango rodeado de varas, simbolizando o poder do Estado e a unidade do pobo. Os fascistas italianos tamén foron coñecidos pola expresión camisas negras, en virtude do uniforme que levaban.
Definición
O fascismo italiano asume que a natureza do estado é superior á suma dos individuos que o compoñen e que eles existen para o estado, en vez de o estado existir para servilos. Deste modo todos os asuntos dos individuos son asuntos do Estado. No seu modelo corporativista da xestión totalitaria, as funcións do Estado son desempeñadas por entidades individuais que compoñen o Estado, sendo do interese deste inspeccionar esa acción, sen nacionalizar aquelas entidades. A actividade privada é empregada polo Estado, o cal pode decidir suspende-la infraestrutura dalgunha entidade de acordo coa súa utilidade e dirección, ou interese do estado.
A orixe e a ideoloxía do fascismo
Etimoloxicamente, o uso da verba fascismo na historia política italiana moderna recúa aos anos da década de 1890 na forma dos fasci, que eran grupos políticos radicais que proliferaron nas décadas anteriores á primeira guerra mundial. (ver Fascio para máis información sobre este movemento e a súa evolución).
Tanto Sorel como Péguy recibiron influencias de Henri Bergson. Bergson rexeita o cientismo, a evolución mecánica e o materialismo da ideoloxía Marxista. Bergson falou tamén dun élan vital coma un proceso evolucionario. Ambos elementos de Bergson aparecen no fascismo. Mussolini afirma que o fascismo nega a doutrina do socialismo científico e Marxista e a doutrina do materialismo histórico. Hubert Lagardelle, un coñecido escritor sindicalista, foi influído por Pierre Joseph Proudhon, que é a figura inspiradora do anarcosindicalismo.
Pensadores socialistas que rexeitaban as ideas convencionais, Robert Michels, Sergio Panunzio, Ottavio Dinale, Agostino Lanzillo, Angelo Oliviero Olivetti, Michele Bianchi, e Edmondo Rossoni promoveron esa tentativa de reconciliar o socialismo co nacionalismo.
O fascismo italiano
Nos anos 30 do século XX, a Italia estábase a recuperar da Gran Depresión, e obtiña o crecemento económico en parte pola substitución de importacións pola produción doméstica (Autarquía). A drenaxe dos pantanos de Pontine ao sur de Roma, empestados de malaria, foi un dos orgullos do réxime. Mais o crecemento foi minado polas sancións internacionais impostas a Italia por mor da invasión de Etiopía en Outubro de 1935 (a crise da Abisinia), e polo forte esforzo financeiro que o goberno fixo para apoiar militarmente aos nacionalistas de Franco na guerra civil española.
Fascismo versus socialismo
Aínda que certos tipos de socialismo poidan asemellarse superficialmente ao fascismo, debe ser destacado que as dúas ideoloxías chocan violentamente en moitos asuntos. O papel do Estado, por exemplo. No Socialismo, considérase que o Estado é simplemente unha "ferramenta do pobo", algunhas veces chamado "mal necesario", que existe para servir aos intereses do pobo e protexe-lo ben común (e algunhas formas de socialismo, como o socialismo libertario, rexeitan completamente o estado). O Fascismo cre no Estado coma un fin en si mesmo, e digno de obediencia por parte do pobo.
O fascismo rexeita as doutrinas centrais do Marxismo, que son a loita de clases e a necesidade de substituír o capitalismo por unha sociedade controlada polos obreiros, na cal os traballadores sexan propietarios dos medios de produción.
Fascismo e cristianismo
Máis aló das semellanzas doutrinais, hai que sinalar que as relacións entre a Igrexa católica e os movementos fascistas foron moitas e relevantes. Por exemplo, na Eslovaquia, o ditador fascista foi un monseñor católico. Na Croacia, os Ustaše fascistas declarábanse coma um movemento católico. Estes réximes son exemplos de fascismo clerical.
Mitrídates III de Partia
Reinado
En torno ao -87 menciónase en textos cuneiformes a referencia á entronización dun novo rei parto, que coincide no ano coa expulsión do tamén usurpador Sinatruces de Susa e da morte de Gotarces I.
Nelson Frazier, Jr.
Traxectoria
Ao longo da súa carreira participou en campionatos nunha serie de promocións, incluíndo os principais títulos da United States Wrestling Association e da Memphis Wrestling e Memphis Championship Wrestling, e o Consello Mundial de Loita Libre de Porto Rico. Tamén competiu para os títulos da WWE Hardcore Championship e do World Tag Team Championship da WWE, a empresa onde pasou a maioría da súa carreira. Tamén no WWF, Frazier foi o Rei do Ring en 1995.
The Mars Volta
Amputechture
Despois de rematar a meirande parte da xira de Frances the Mute no outono do 2005, Rodríguez-López viaxou a Ámsterdam e compuxo o que se convertería en Amputechture. O terceiro álbum da banda sería editado o 8 de setembro do 2006 en Europa, o 9 en Australia e o 12 nos Estados Unidos. Rodríguez-López pasou gran parte do seu tempo en Ámsterdam traballando e actuando con varios proxectos en solitario, destacando o "Omar Rodríguez Quintet". Durante ese tempo Rodríguez-López tamén compuxo a música para a película El Búfalo de la Noche, escrita e dirixida por Guillermo Arriaga e Jorge Hernández Aldana respectivamente. The Mars Volta interpretou toda a música.
Hekurudhat e Kosovës
Ferrocarrís de Kosovo (en Albanés: Hekurudhat e Kosovës Sh.A) é unha empresa pública kosovar adicada ao transporte por ferrocarril.
Sémola
Valor nutritivo
Ten un alto contido en glute se procede de trigo, centeo ou avea. En troques a de arroz non ten glute ningún, a non ser que na mesma fábrica se produza tamén outro tipo de sémola e esta remate contaminando de glute á de arroz.
Comboios de Portugal
Caracterización
A CP na actualidade dedícase apenas ao transporte e actividades conexas. A xestión da rede ferroviaria nacional, que lle pertenceu ata 1997, está hoxe entregada a outra empresa pública, a REFER. Está liderada por Manuel Queiró, presidente do Conselho de Administração da CP dende o 21 de febreiro de 2013.
Juan Manuel
Matrimonios e descendencia
Os seus descendentes rematarían por ser propietarios de varios títulos de nobreza, como o condado de Vía Manuel, o marquesado de Rafal ou o ducado de Arévalo del Rey, entre outros.
Literatura
De forma convencional, a produción de don Juan Manuel clasifícase en tres etapas: Nas seguintes etapas, a súa creación vólvese máis persoal, nun intento de utilizala como reclamación da categoría persoal e social que os seus problemas co rei lle minaron. Porén, esta función política e histórica, diminúe co tempo e remata por ser case plenamente substituída pola súa vontade de autoría literaria, á marxe doutras consideracións.
Obras
A estrutura dos contos, porén, reflicta o ordenancismo e a xerarquización medieval. En primeiro lugar un mozo nobre, Lucanor, expón nun ton abstracto un problema que lle esixe pronta resolución ao seu vello conselleiro e aio Patronio; despois, o derradeiro cóntalle un apólogo do que o mozo extrae a solución do seu conflito, que aplica e resúltalle ben; entón Don Juan Manuel introduce uns versos (de métrica moi interesante e variada para a época) que condensan a moralidade final e por fin exponse unha estoria ou viñeta debuxada alusiva ao problema exposto, debuxos que desgraciadamente non se conservan e polo tanto non aparecen nas edicións da obra. Este rigorosa orde expositiva responde a unha intención claramente didáctica, que vai desde o máis abstracto ata o máis concreto, mais onde realmente aparece a arte e o enxeño de Don Juan Manuel é na estrutura interna dos pasaxes simplemente narrativos que constitúen os contos e na penetración psicolóxica dos motivos últimos que moven aos personaxes.
Estilo
O estilo de Don Juan Manuel caracterízase pola selección, a sobriedade e a precisión, e por unha conciencia plena de autoría artística literaria. Defíneo el mesmo así:
Alfonso Castro Rivera
Antes estivera tres tempadas no Racing de Ferrol, debutando en Segunda con só 16 anos, e despois da súa etapa no Deportivo pasou polo Cádiz e o Lorca Deportiva, antes de deixar o fútbol aos 29 anos.
Turdus Solitarius
Le Monnier dixo que introducira a constelación en memoria da viaxe á illa de Rodrigues, no Océano Índico, por outro francés, Alexandre-Guy Pingré, quen observou o tránsito de Venus dende alí no 1761. Porén nunca explicou porque escolleu esta ave.
O científico británico Thomas Young rebautizou co nome de Mocking Bird a constelación no seu mapa de 1806, mentres co astrónomo inglés afeccionado Alexander Jamieson cambiouno por Noctua, o moucho, no seu Celestial Atlas do 1822. Jamieson comentara que era raro que ningunha destas aves estivesen entre as constelacións "tendo en conta a frecuencia con que se atopa tallada en tódolos monumentos de Exipto".
Lorenzo Varela
Exilio
Lorenzo Varela, que frecuentaba o faladoiro do café Tortoni, funda e dirixe a revista De Mar a Mar (só sete números). Nela publica Duelo en tres cantos por la muerte de Miguel Hernández. Da nova revista, Correo Literario publícanse 40 números entre novembro de 1943 e setembro de 1945 e nela aparecen varios poemas, ensaios, notas críticas e reportaxes seus. Nesta revista comezan a publicar Julio Cortázar e Ernesto Sabato.
As primeiras producións de Lorenzo Varela en galego son Catro poemas pra catro grabados, no álbum María Pita e tres retratos medievais de Luís Seoane en 1944; os poemas foron musicados polo compositor Julián Bautista, que estreou en Ámsterdam. Antes escribira o poema "Éramos tres irmáns", que aparece no ano seguinte.
Selenio
Abundancia e obtención
O selenio atópase moi distribuído na cortiza terrestre na maioría das rocas e chans áchase en concentracións entre 0,1 e 2,0 ppm. Raramente atópase en estado nativo obténdose principalmente como subproduto no refino do cobre xa que aparece nos lodos de electrólise xunto ao telurio (5-25% Se, 2-10% Che). A produción comercial realízase por tostación con cinzas de sosa ou ácido sulfúrico dos lodos.
SBB-CFF-FFS
Mapa da rede ferroviaria de Suíza
600px|Mapa de liñas de Suíza.
Castelo de Monterrei
Historia
A fortaleza aséntase sobre os restos do castro de Baronceli, e estivo ao longo do tempo en posesión dalgunhas das máis poderosas liñaxes de Galiza: os Ulloa, os Zúñiga, os Viedma, os Fonseca, os Acevedo e finalmente a Casa de Alba.
Neste lugar entrevistáronse en 1506 Filipe I de Castela e o Cardeal Cisneros.
Torre da homenaxe
O terrazo é aberto, rematado cunha barbacana composta por oito cubos redondos nos seus extremos e na metade dos lados apéndices semicirculares.
A atalaia
No extremo oeste do conxunto encóntranse as ruínas dunha construción cuadrangular erguida no século XVII co obxecto de defender a acrópole desde este flanco. Conserva parte dos altos muros e algunhas garitas. Próxima a ela encóntrase unha fonte.
Noctua
Noctua é unha constelación creada (ou mellor dito rebautizada) polo astrónomo inglés afeccionado Alexander Jamieson no seu Celestial Atlas do 1822, Noctua fora creada no 1776 con nome de Turdus Solitarius polo astrónomo Pierre Charles Le Monnier. Esta representaba un tordo ou un merlo solitario. Atopábase ó final da cola de Hydra (a serpe mariña) xusto debaixo de Libra. Actualmente non ten recoñecemento oficial e ás súas estrelas están de novo repartidas entre Hidra e Libra.
O Cruceiro, Vilasantar, Vilasantar
O Cruceiro é un lugar da parroquia de Vilasantar, no concello coruñés de Vilasantar, na comarca de Betanzos. Segundo o Instituto Nacional de Estadística a súa poboación en 2018 era de catro habitantes (tres homes e unha muller).
Cerebelo
Morfolóxica
Estas fisuras delimitan os tres lobos do cerebelo: o anterior, o posterior e o floculonodular. Cada un destes lobos inclúe unha porción que forma parte do vermis e outra que forma parte dos hemisferios cerebelosos. A porción do vermis que corresponde a cada lobo subdivídese en segmentos aos que, xeralmente, se asocia un par de lobuliños situados nos hemisferios cerebelosos. A subdivisión dentro de cada un dos lobos está determinada pola existencia doutras fisuras transversais de menor profundidade.
Funcións
Segundo a función principal que realizan e as conexións que establecen, no cerebelo poden identificarse tres rexións diferentes: vestibulocerebelo, espiñocerebelo e cerebrocerebelo.
Estrutura interna
Dunha forma similar ao cerebro, o cerebelo pode dividirse en substancia gris e substancia branca. A substancia gris disponse na parte superficial, onde forma o córtex cerebeloso, e no interior, onde constitúe os núcleos profundos. A substancia branca localízase na parte interna, envolvendo por completo os núcleos profundos.
Tipos neuronais
As neuronas principais son as células de Purkinje das que hai uns 30 millóns no cerebelo. Teñen unha densa árbore dendrítica moi ramificada e con moitas espiñas que se estende por todo o grosor da capa molecular, e que se arboriza nun só plano, perpendicular ao eixe transversal da laminiña. Da parte inferior do soma orixínase o axón que atravesa a capa de células granulares e entra na substancia branca e chega aos núcleos cerebelosos e vestibulares.
Conexións cerebelosas
A nivel do bulbo raquídeo as aferencias chegan por medio dos tractos cuneocerebeloso, olivocerebeloso e reticulocerebeloso.
Mesoplodon
Clasificación
'''Notas:
Infruset
No ano 2011, coa ocasión dos 100 anos da morte do poeta sueco Gustaf Fröding (1860–1911), a Gustaf Norén pedíronlle poñerlle música a un dos seus poemas. A beleza e honestidade da poesía de Fröding, así como a súa excéntrica e angustiosa forma de vida, fixéronse atractivos para a banda.
FIFA World Player 2005
O premio FIFA World Player 2005 gañouno o xogador brasileiro Ronaldinho por segunda vez consecutiva e acadando a maior puntuación total neste premio, superando a acadada por Rivaldo. Rematou diante do centrocampista do Chelsea Frank Lampard e do seu compañeiro de equipo no Barcelona Samuel Eto'o na rolda final de votacións.
Peneira
No caso da fariña adóitase separar o óleo (fariña miúda) do farelo
Eloxio da ociosidade
Estrutura
O volume componse de quince pequenos ensaios de tamaño irregular:
Aconitase
Mecanismo de reacción
Debátese como se produce exactamente este xiro. Unha teoría é que, no paso limitante do mecanismo, o cis-aconitato libérase do encima, despois volve a unirse no modo isocitrato para completar a reacción. Este paso limitante asegura que o produto final se formará coa correcta estereoquímica, especificamente (2R,3S). Outra hipótese é que o cis-aconitato permanece unido ao encima mentres se produce o xiro pasando do modo citrato ao modo isocitrato.
Wat
miniatura|250x250px|Wat Phra That Chang Kham, Nan. Wat, derivado da palabra Pacoh avasa, así como do sánscrito avasatha, é un templo ou mosteiro das rexións de Camboxa, Laos e Tailandia. A palabra wat (en tailandés, วัด) significa "colexio" ou "escola".
Fernando Fragata
Fernado Fragata, nado en Estoril en 1969, é un director e guionista portugués.
Sandra Sánchez
Traxectoria
Dirixiu documentais como Sueños desde el abismo (2006) e Aguiño, sobrevivir al Prestige (2003), este último emitido por varias canles de televisión internacionais.
The Hobbit: The Battle of the Five Armies
Enredo
Thorin, consumido pola obsesión de reclamar o seu tesouro, sacrifica a amizade e a honra para o conseguir mentres os frenéticos intentos de Bilbo Bulseiro por facelo entrar en razón levan ao hobbit a tomar unha decisión arriscada e perigosa; mais as ameazas que os agardan son aínda maiores. Sauron, o maior adversario de todos, enviou lexións de orcos a un ataque furtivo na Montaña Solitaria sen que ninguén o soubese, agás o meigo Gandalf.
Nuria Varela (xornalista)
Traxectoria
Licenciouse en Ciencias de la Información na Universidade Complutense de Madrid. Conta con grande experiencia en conflitos bélicos, dando un punto de vista desde o activismo feminista. Cubriu para o semanario Panorama o golpe de estado soviético de 1991 e mais a guerra de Bosnia, o sitio de Saraxevo e a situación dos campos de refuxiados croatas durante as guerras iugoslavas. En 1993 pasou a traballar para Interviú, facendo reportaxes sobre os campos de refuxiados afgáns en Paquistán, os campamentos de refuxiados saharauís e sobre a matanza de Acteal en Chiapas. Foi correspondente de guerra en Chechenia, estivo cos ex-guerrilleiros no Salvador e coas brigadas de Nicaragua, amais de observadora dos campamentos civís pola paz en Chiapas e Libia.
Triticum aestivum
Propiedades
Principios activos: contén fibra, amidón, celulosa, glute, fitosterois: beta-sitosterol, vitamina E.
Indicacións:
Copa do Mundo de Fútbol
A Copa do Mundo da FIFA, tamén coñecida como Campionato Mundial de Fútbol ou Mundial de Fútbol, é un torneo internacional de fútbol, organizado cada catro anos pola FIFA. O torneo conta con dúas fases principais, un proceso clasificatorio onde os países compiten agrupados por diferentes confederacións continentais, chegando na edición de 2010 a 204 participantes, e unha fase final nunha sede designada pola organización na que participan 32 seleccións nun período aproximado dun mes.
Desenvolvemento
A fase final foi expandida ata 24 seleccións en 1982, e ata 32 en 1998, permitindo que máis seleccións de África, Asia e América do Norte puidesen participar. Nos seguintes anos eses novos participantes acadaron mellores posicións, como o Camerún, que chegou ata os cuartos de final en 1990 e Corea do Sur, Senegal e Estados Unidos, que fixeron o mesmo en 2002, alcanzando Corea o cuarto lugar.
Selección das sedes
O sistema de elección da sede evolucionou ao longo dos tempos, sendo hoxe escollido polo comité executivo da FIFA, seis anos antes da Copa.
Cobertura dos medios de comunicación
A primeira Copa do mundo a ser televisada foi a edición de 1954. Hoxe o evento é a competición deportiva máis seguida en todo o mundo, pasando os Xogos Olímpicos. A audiencia total de 2002 foi estimada en 28.800 millóns de telespectadores, dos que 1.100 millóns presenciaron a final. O sorteo, que decidiu a distribución das seleccións nos grupos, foi visto por máis de 300 millóns de persoas. Cada Copa do mundo ten como símbolo unha mascota. Willie foi a primeira, en 1966. As mascotas de 2006 son Goleo, un león, e Pille, unha bola de fútbol.
La 2
Inicios do UHF
Cando a tecnoloxía do UHF comezou a implantarse en España, o Ministro de Información e Turismo Manuel Fraga Iribarne decidiu que Televisión Española puxese en marcha, do mesmo xeito que facían outras cadeas europeas, unha segunda canle de televisión que emitise baixo esa tecnoloxía. O 1 de xaneiro de 1965, baixo a dirección na canle de Salvador Pons, comezaron as emisións en probas do UHF, segunda canle de televisión. A emisión das probas restrinxiuse a Madrid e abarcaba 3 horas diarias, desde as 21:00 ata as 00:00 horas. A programación regular comezou o 15 de novembro de 1966 e xa podía verse noutros puntos de España como a cidade de Barcelona.
Split
Demografía
De acordo ao censo de 2001 a cidade de Split tiña 188.694 cidadáns, cunha proxección de 221.456 para o ano 2007, mentres que a área metropolitana conta cuns 410.000 habitantes. O Condado de Split-Dalmacia na súa totalidade ten 470.000 residentes, constituíndo deste xeito o seu principal núcleo urbano. O 95% da súa poboación é de orixe croata, as súas minorías máis importantes son os serbios, bosníacos, montenegrinos e eslovenos. Existe aínda unha moi pequena minoría italiana, último residuo da poboación autóctona da cidade nos tempos de Diocleciano. A relixión predominante é a Católica, practicada polo 88% da poboación.
Ziphius
Etimoloxía
O nome científico Ziphius foi cuñado por Georges Cuvier, que parece que o derivou dunha adaptación do grego antigo ξίφος xíphos "espada", en alusión ao estreito bico destes animais.
Zifio de Cuivier
miniatura|280px|[[Área de distribución do zifio de Cuvier.]]
Melón (cetáceos)
Función
Os lípidos (graxas, aceites e ceras) dentro da cabeza dos odontocetos son quimicamente distintos. Estes teñen a característica infrecuente de que trasmiten os sons a diferente velocidade dependendo da composición química e que son tóxicos para o metabolismo. Parece como se esta estrutura lipídica especializada evolucionou como compoñente da máquina bioacústica dos odontocetos. O melón e os tecidos lípidicos mandibulares que están involucrados na produción e recepción do son están compostos de ácidos graxos ricos en ácido isovalérico. A composición bioquímica dos lípidos en varios odontocetos cambia segundo a idade do individuo, o que suxire que a ecolocación non está completamente desenvolvida cando estes animais nacen.
Dinosaur Jr.
Marcha de Barlow
Despois de contribuír con algúns temas (inspiradas no estilo de Brian Wilson dos Beach Boys) para a banda sonora da película Grace of My Heart en 1996, Mascis comezou a traballar só no seguinte álbum de Dinosaur Jr., sen a presenza do baixista Mike Johnson, que seguiu a súa carreira en solitario (á parte das súas participacións nos álbums de Mark Lanegan). Dinosaur Jr. e o seu único integrante lanzou o disco Hand It Over en 1997, que foi considerado o mellor traballo de Mascis dos últimos anos. Porén o disco non tiña ningún hit e acabou sendo ignorado polo grande público. Pouco tempo despois, Mascis anunciou o fin de Dinosaur Jr.
Fernando Escartín
Resultados nas Grandes Voltas
-: non participou
Ab.: abandonou
Dublín
O dominio inglés
Contra 1685, o rei católico James II (Xaime II) asentábase no trono e Irlanda axiña se converteu no campo de batalla para unha guerra relixiosa que involucrou á maioría das forzas máis poderosas de Europa. En 1690, o rei James perdeu na batalla do Boyne contra o protestante William de Orange (Guillerme de Orange) quen se converteu en rei. Os católicos sufriron os efectos das Penal Laws (Dereito penal protestante), a cultura gaélica converteuse en clandestina e sentáronse os alicerces para a loita contra os ingleses pola autonomía irlandesa.
Etimoloxía dos topónimos de Dublín
Nos topónimos mencionados da capital irlandesa, hai certas reitaracións que cómpre mencionar: Inda que non é totalmente fiable a ortografía e habería que facer unha análise contemplando as variedades dialectais na pronuncia destes topónimos, estas xeralizacións poden tomarse inicialmente como válidas partindo da base de que tanto o inglés coma o gaélico escriben con ortografías moi conservadoras e conservan na escrita trazos fonéticos que pode que xa estean perdidos. Os resultados máis visuais deste primeiro estudo xorden dos formantes prefixais Sand[y] ou Bal[ly] probablemente xermánicos e Clo- ou Kil- posiblemente célticos. Entre os nomes que poderían soar familiares para un oído estranxeiro poden distinguirse Marino (3), Cabra (7), ¿Clonsilla (15)?, Portobello (8), e do francés Beaumont (9) ou Belcamp (17).
Transporte ferroviario
200px|miniatura|dereita|Plano do sistema ferroviario de Dublín. O tren metropolitano DART (Dublin Area Rapid Transit), que percorre a cidade dende Malahide ao norte ata Greystones, e un dos ferrocarrís máis empregados. Tamén os trens lixeiros Luas (denominados así pola palabra irlandesa de velocidade), que funcionan dende o 2004 e que consta de dúas liñas (vermella e verde), van gañando popularidade entre a poboación das zonas polas que circula. Dende o 2006 está programada a creación dun metro dentro do plan do goberno irlandés de 2005 Transport 21, do cal se planearon dúas liñas para servir ao norte e ao oeste da cidade, xa que o sur e o leste se encontran atendidas actualmente polo Luas e o DART respectivamente, e está previsto que a cuarta e última fase se finalice no 2014
As verzas na cultura popular galega
Aníbal Otero recolle a crenza de que se se refregan as espullas cunha verza encontrada de fertuna no camiño, curan axiña. Cómpre, logo, botar con ela nun lugar onde nunca máis se pase.
Linosa
Linosa é unha das illas Peláxicas con 5´43 km², e preto de 490 habitantes esta 42 km ao nordés de Lampedusa, e en conxunto constitúen a comuna de Lampedusa e Linosa (6.304 hab.) na provincia de Agrigento.
Xeografía
Linosa ten unha extensión de 5´4 km² e está situado no centro do Mar Mediterráneo a 160 km ao sur de Sicilia e 160 km ao leste de Tunisia.
É máis ou menos circular cunha costa de 11 km. A diferenza de Lampedusa e Lampione que forman parte da plataforma continental de África (son resultado dunha fractura no propio continente), Linosa é de orixe volcánico e levántase desde mil cincocentos metros de profundidade, en realidade, o contrario de Lampedusa e Lampione as profundidades de Linosa afundense rapidamente.
Historia
En 1843, Fernando II das Dúas Sicilias, o rei das Dúas Sicilias, encargou ó piloto Bernardo María Sanvinsente, capitán de fragata, colonizar as illas. Iso foi o 22 de setembro de 1843 en Lampedusa. Pero non foi ata o 25 de abril de 1845, cando un primeiro grupo de trinta persoas, composto de varias familias de hábiles artesáns provenientes de Ustica, Agrigento e Pantelleria (incluído un tenente de alcalde, un sacerdote e un médico), desembarcaron na illa. Os colonos foron recrutados polo anuncio público e recibirían un salario de tres centimos día e a libre utilización de 240 acres de terra.
Esquecidos e abandonados polo Goberno do Reino de Italia, os linosanos seguiron vivindo na illa, sendo chamados só durante a Gran Guerra.
Stjepan Mesić
Foi en 1991 o último representante croata na presidencia colectiva da República Federal Socialista de Iugoslavia, e foi tamén formalmente o último presidente da Iugoslavia formada por seis repúblicas (Bosnia e Hercegovina, Croacia, Macedonia do Norte, Montenegro, Serbia e Eslovenia).
Denis Sassou Nguesso
Denis Sassou-Nguesso, nado en Edou (daquela pertencente á África Ecuatorial Francesa) o 23 de novembro de 1943, é un político da República do Congo, presidente do seu país dende o 8 de febreiro do 1979 ó 31 de agosto do 1992 e de novo dende o 25 de outubro de 1997 até a actualidade.
Forza centrípeta
Fórmula básica
Os obxectos con movemento rectilíneo uniforme teñen unha rapidez constante, pero un obxecto que se mova nun arco con rapidez constante sofre un continuo cambio na dirección do movemento. Dado que a velocidade é un vector con módulo, dirección e sentido, un cambio na dirección, implica unha velocidade variante e xa que logo existe aceleración. A magnitude deste cambio de velocidade é coñecida como a aceleración centrípeta. Diferenciando o vector de velocidade obtemos a dirección desta aceleración cara ao centro do círculo, o cal por iso é representado co signo negativo.
Derivación usando cálculo
Outra estratexia para deducir a ecuación da aceleración centrípeta é usar un Sistema de coordenadas polares, supongo que o radio da traxectoria é constante e aplicar a derivación dúas veces.
Soundgarden
A madurez: Badmotorfinger
Quedou claro tamén que Soundgarden era unha daquelas bandas que evolúe a cada álbum. A tendencia do grupo sempre fora un son cada vez máis experimental, o que persistiría nos álbums vindeiros.
O estoupido: Superunknown
O último lanzamento do grupo foi un recompilatorio chamado A-Sides, que reúne algúns dos seus maiores éxitos ao longo dos seus 10 anos de carreira.
Despois da ruptura
Cornell editou un álbum en solitario en setembro de 1999, Euphoria Morning. No ano 2001 formou o supergrupo Audioslave con tres dos membros de Rage Against the Machine, e a banda editou tres álbums de estudio ata a súa disolución en 2007 pola saída de Cornell. En xuño dese ano lanzou o seu segundo álbum en solitario, Carry On, e o terceiro, Scream, aparecería en maio de 2009.
Maria de Medeiros
Maria de Medeiros Esteves Victorino d' Almeida, nada en Lisboa o 19 de agosto de 1965, é unha actriz de cine, televisión e teatro, directora de cine, e cantante portuguesa.
Kosmos 191
Características
Kosmos 191 foi o undécimo membro da serie de satélites DS-P1-Yu e o décimo lanzado con éxito tralo fracaso do lanzamento do segundo membro da serie. Estaba adicado a servir como obxectivos para as probas antisatélites e antimísiles soviéticas.
Álxebra abstracta
Comezos da teoría de grupos
Nos comezos da teoría de grupos houbo varias liñas de expansión, que na linguaxe actual viríanse a corresponder dun xeito aproximado coa teoría de números, a teoría de ecuacións, e a xeometría, das cales concentrarémonos nas dúas primeiras.
Michael Grant
Michael Grant, nado o 21 de novembro de 1914 en Londres, Inglaterra, e finado na mesma cidade o 4 de outubro de 2004, foi un historiador e numismático inglés, autor de numerosas publicacións sobre a historia e a numismática da Antigüidade, e profesor en diversas universidades británicas e de Oriente Medio.
Traxectoria
Na década de 1950, o éxito editorial de Grant xerou controversia entre a comunidade dos estudos clásicos, tal como se reflicte nun artigo de The Times:" O achegamento de Grant á historia clásica comezaba a dividir os críticos. Os numismáticos sentiron que o seu traballo académico era irreprochable, mais algúns académicos opuxéronse ao seu intento de condensar un estudo da literatura romana en 300 páxinas e sentiron (en palabras dun crítico) que 'mesmo os historiadores máis eruditos e talentosos deberían considerar un límite de velocidade'. Os académicos seguían a cavilar, mais o público seguía a mercar. "A partir de 1966, Grant viviu xunto coa súa muller en Gattaiola, unha vila próxima a Lucca, na Toscana. Retornou a Londres en abril de 2004, uns meses antes do seu falecemento. A súa autobiografía, titulada My First Eighty Years, foi publicada en 1994.
Michael Grant foi membro da Royal Numismatic Society, de Londres, entidade que presidiu entre 1953 e 1956.
Recoñecementos
En 1946 foi nomeado oficial e en 1958 comendador da Orde do Imperio Británico. En 1984 foi elixido membro de honra da Royal Numismatic Society.
Arovello, Mañón, Mañón
Arovello é un lugar da parroquia de Mañón no concello coruñés de Mañón, na comarca do Ortegal. Segundo o IGE, en 2011 contaba cun habitante (1 muller).
Cairo
O topónimo Cairo pode referirse a:
Serradoiro
Os serradoiros son industrias de primeira transformación da madeira; subministran produtos semielaborados que xeralmente son destinados a unha industria de segunda transformación (carpintaría, ebanistería, construción, etc.) encargada de fabricar obxectos ou partes de obxectos de consumo.
As primeiras serras mecánicas eran movidas por muíños, polo que os serradoiros estaban situados tradicionalmente nas proximidades dos cursos de auga, os cales tamén facilitaban o transporte dos troncos.
Manuel Taboada Gómez
Traxectoria
A partir dese momento iniciou unha expansión empresarial, traballando fundamentalmente para as administracións públicas. En 1991 foi condenado xunto co concelleiro de Lalín Antonio Canda Gamallo a unha multa de cincuenta mil pesetas como autores dunha falta de imprudencia na construción da praia fluvial de Vilatuxe. A empresa encargouse da construción dos polígonos de Lalín 2000 e Silleda. En 2017 foi o primeiro adxudicatario de obras da Xunta de Galicia.
Rey Mysterio
World Championship Wrestling (WCW)
Rey Mysterio, Jr. ingresou a empresa de loita World Championship Wrestling (WCW) onde empezou a gañar fama no ano de 1996. Foi o estandarte da nova Revolucion Pesocrucero nos EUA. Mudou o seu nome artístico por última vez a Rey Mysterio. en WCW Rey Mysterio tivo loitas moi famosas co Último Dragón, Dean Malenko, Psicosis, Eddie Guerrero e Juventud Guerrera. Co tempo, Rey Mysterio gañou o Campionato do Peso Cruceiro da WCW 5 veces.
Libro de Daniel
miniatura|300px|Daniel e o seu sorriso (segundo pola esquerda) no [[Pórtico da Gloria]]
O Libro de Daniel, é considerado tradicionalmente como un libro profético da Biblia, aínda que é unha obra que abrangue diversos xéneros literarios: a historia, a literatura apocalíptica, o relato con fondo moral, moitas veces próximo á caricatura do estranxeiro.
Proceso de composición
Os distintos relatos sobre Daniel, que se contaban de pais a fillos, foron tomando corpo ata converterse en sagas que acabaron postas por escrito.
Estrutura e contido do libro
A división máis aceptada presenta un libro dividido nunha introdución e tres seccións, que coinciden, en xeral, cos tres idiomas nos que está escrito.
Luís Rey Mariño
Luís Rey Mariño, nado en Monforte de Lemos en 1895 e finado no mesmo concello en 1986, foi un político galego.
Vida persoal
Casou en 1926 con María de la Paz Taboada de Zúñiga, filla de José Taboada Rodríguez Varela de Temes e irmá de José Taboada Zúñiga, e foi pai de María Paz Rey Taboada.
Isar, Burgos
Isar é un concello español da provincia de Burgos (Castela e León). A súa poboación é de 364 habitantes (INE 2012).
Mixíns
As mixinas  (Myxini, do grego antigo μύξα mýxa, "moco"), tamén coñecidos como peixes bruxa ou hiperotretos (Hyperotreti), son unha pequena clase de ágnatos, que inclúe unha soa orde, a dos mixiniformes (Myxiniformes), cunha única familia, a dos mixínidos (Myxinidae) que reúne unhas 60 especies actuais.
Ecoloxía
As femias producen de 20 a 30 ovos de 20–25 mm de diámetro, provistos dunha casca córnea cun grupo de filamentos en forma de áncora en cada extremidade.
Taxonomía
Xéneros basais
Bandeira de Namibia
As cores da bandeira adoptáronse da SWAPO, o movemento popular de liberación máis importante de Namibia. As cores azul, vermella e verde tamén son as máis importantes para a etnia maioritaria, os Ovambo.
Afonso III de Oviedo
Revoltas nobiliarias
Retomado o control do reino tivo que liderar unha campaña militar para enfrontar unha nova revolta, esta vez nos territorios vascóns. É probábel que para asegurar a pacificación da zona contraese matrimonio, no ano 873, con Ximena Garcés, filla do rei de Navarra. Deste casamento nacerían varios fillos, tres deles: Ordoño II, García I e Froila II, chegarían a ser tamén monarcas do reino.
Tinos
Tinos (en grego: Τήνος) é unha illa grega no mar Exeo. É parte das Cícladas entre Andros e Delos. A súa superficie é duns 350 km². Ten unha poboación ao redor de 8.000 habitantes e unha densidade de 40 a 50 hab./km².
Historia antiga
Cando Xerxes invadiu Grecia os habitantes tiveron que aceptar o dominio persa e servir ao seu exército. Un trirreme da illa desertou na Batalla de Salamina (480 a. C.) e, así, o nome de Tinos foi inscrito en Delfos entre os estados gregos que derrotaran os persas. Tamén tiveron o nome inscrito na estatua de Zeus en Olimpia con todos os estados que combateran en Platea. Posteriormente foron aliados de Atenas, cidade á que pagaban un tributo de 3.600 dracmas.
Voo 202 de Airblue
Foi o primeiro accidente con vítimas mortais dun Airbus A321, unha variante longa do Airbus A320. Baseada en Islamabad, Airblue é a segunda aeroliña máis grande de Paquistán, con máis do 30% do mercado doméstico. No momento do accidente a aeroliña operaba sete avións, todos da familia A320.
Enzo Maqueira
Enzo Sebastián Maqueira, nado en Buenos Aires o 5 de novembro de 1977, é un xornalista arxentino, coñecido profesionalmente como Enzo Maqueira. Formouse en Comunicación Social no Centro de Altos Estudos en Ciencias Exactas de Buenos Aires. Tamén é profesor universitario, editor, músico, actor e escritor de novelas.
Neoplatonismo
Concepción filosófica
O "nous" pódese, e moi probabelmente débese, entender como "a intelixencia pura". O "nous" procede de "o un" non a vontade porque "o un" é tan "máis que perfecto" que non pode ter vontade, está moito máis alá; e todo o que procede de "o un" é unha especie de "escoarse", de "derramarse", no acto de facerse a si mesmo que é "o un"; por tanto a analoxía do Sol e a luz deben entenderse como unha mera imaxe para dar unha idea de como "emana a luz" do Sol; resulta máis ilustrativo pensar "o despregamento dun círculo a partir do seu centro".
Placa da matrícula (automobilismo)
300px|miniatura|Placa dunha matrícula da [[provincia de Pontevedra en Galiza.]] A placa da matrícula, tamén chamada sinxelamente matrícula ou placa, é unha placa de metal ou plástico fixada a un vehículo autómobil co fin da súa identificación oficial. Estas placas teñen unha serie de caracteres numéricos e alfabéticos.
Na maioría dos países, os automóbiles, así como os demais vehículos dunha cilindrada de motor mínima, deben levar suxeita unha placa na parte frontal e outra na parte traseira, aínda que nalgúns lugares ou nalgúns tipos de vehículos só se exixe a placa traseira.
Cabo de Gracia
Está coroado por unha torre, construída en 1577 e inicialmente chamada Torre do Cabo de Gracia ou Torre Vella, e que actualmente se coñece como faro de Camarinal. O cabo está situado entre a praia do Cañuelo e a praia dos Alemáns, preto de Zahara de los Atunes.
Antonio Pereiro Gil
Perfecto Antonio Pereiro Gil, nado en Noceda (Lalín) o 19 de agosto de 1896 e finado na provincia de Córdoba (Arxentina) en 1968, foi un político galego, alcalde de Silleda nos anos da Segunda República Española.
Punta Camarinal
A punta está formada polos últimos contrafortes do monte Camarinal, á súa vez pertencentes á serra da Plata. Aos lados da punta Camarinal fórmanse dúas praias: cara ao oeste, a pequena praia do Cañuelo, que se estende ata o cabo de Gracia e, cara ao leste, a praia de Bolonia, que se estende ata punta Paloma.
Magariños
O topónimo galego Magariños pode referirse a:
Zemlya Georga
Xeografía
Cunha superficie total de 2.821 km², a Terra de Xurxo, ademais da maior illa do arquipélago, é tamén a máis longa, con 115 km entre os seus extremos máis setentrional e meridional. O punto máis alto da illa ten 416 m.
Margarida I de Borgoña
Traxectoria
Na complicada herdanza do último duque de Borgoña da dinastía capetiana Filipe I os condados de Borgoña e Artois foron por lexítima herdanza á súa tía Margarida de Francia que era Margarida I de Borgoña e Artois.
Bernardino Garrido Carrillo
Vida persoal
Foi pai de Celestino Garrido Pose.
Centro de Deportes Barco
Historial na liga
dereita|miniatura|CD Barco, 2022.
Academy of St. Martin in the Fields
Historia
A orquestra foi fundada en Londres por Sir Neville Marriner e atraeu a algúns dos mellores músicos da cidade. O nome Academy of St Martin in the Fields débese á igrexa homónima que se encontra xunto a Trafalgar Square e na cal realizou o seu primeiro concerto o 13 de novembro de 1959. Os concertos iniciais na Igrexa de St Martin-in-the-Fields tiveron un papel fundamental na revitalización dos concertos barrocos en Inglaterra.
A orquestra incorporou en febreiro de 1971 a sigla "A.S.M.(Orchestra) Limited " aínda con Neville Marriner como presidente ata 1992, cando foi sucedido por Malcolm Latchem, e posteriormente en 1994 por John Heley. Neville Marriner ten o título de rexente vitalicio.